Aalborg Stiftstidende, 1828-05-10
Den pyrenæiske Halvøe nærmer sig stedse mere Borgerkrigs og Anarchies frygtelige Tilstand. Naar Dom Miguel er bleven udnævnt til uindskrænket Konge, naar Resten af den franske Krigsmagt skulde forlade Spanien, da vil det apostoliske og absolutistiske Parties blodige Regimente tage sin Begyndelse og det ligger da i Sagens Natur, at en lige Tilbagevirkning af det liberale Partie og følgelig Borgerkrig maae følge efter; thi Obscurantismen har sin mægtigste Modstander i Tiden. J den persiske Mythe maatte Ahrimans Rige vige for Ormups og Nordens mægtige Tordengud Thor, Symbolet paa den raae Kraft, laae i den nordiske Mythe under for en gammel Qvinde, - fordi denne gamle Qvinde var - Tiden. - Diplomatikens kunstige Traade ere nu for svage til at lede Begivenhedernes Gang i vor modnede Tidsalder; dens Kunstgreb ere altfor bekjendte, dens Spil er udspilt, selv dens kunstlede Sprog skuffer ikke meere; netop formedelst det omhyggelige Valg af Udtryk, lægges ethvert af disse paa Guldvægten, som nu senest i den engelske Trontale Ordet untoward, og Reis-Effendi har for seent freqventeret den diplomatiske Skole. En bekjendt nordisk Diplomatiker forelagde Statsraadet i sit Land en meget velskreven Note i et vigtigt Anliggende, i hvilket man fordrede hans Hofs bestemte Erklæring. Statsraadets Medlemmer beundrede den skjønne Fremstilling, men kunde dog ikke rigtigt fatte den egentlige Meening og Hensigt, de bade om at høre Noten forelæse engang endnu og da ogsaa dette ei forslog, ligesaalidt som en tredie Gjentagelse, tilstode de endelig efter denne, at saa skjønt Noten endog var forfattet, saameget de billigede enhver af dens Sætninger, vare de dog ei istand til at angive dens egentlige Jndhold. "Det vilde ogsaa meget fortryde mig, svarede hiin diplomatiske Forfatter af Noten, om det skulde lykkes dem, Mine Herrer, efterat have hørt den forelæse tre Gange, at kunne finde nogen bestemt Mening i denne Note, da jeg i 3 Uger har studeret paa at affatte den saaledes, at det er maatte blive mueligt at bringe nogen Meening ud af den. Men den nu levende Generation har lært at opløse Diplomatikens gaadefulde Ord og de finde skarpe Fortolkere blandt Englands, Frankrigs og Americas Folke repræsentantere. - Saaledes som Tingene nu staae, kunne ikkun Kjendsgierninger tale og Handlingernes Periode er nu saa nær forhaanden, at det vilde være overflødigt, endnu at tale om deres Mulighed eller Sandsynlighed. Dog lader det sig ikke nægte, at de russiske Hæres Jndmarsch i det Jndre af Tyrkiet er ledsaget af Vanskeligheder, som nok kunde, om end ei afskrække, dog i det mindste hemme den raske krigerske Fremskriden af enhver anden mindre udholdende Hær. Veien er lang fra Jassy, langs med Pruth ned til Donauen, hvor denne deler sig i flere Arme; derfra videre, naar Overgangen er lykkelig iværksat, til den stærke Position ved Schumla, hvor Storviziren vistnok bevogter Passene i Bjergstrækningen Hæmus, derpaa til Adrianopel og endelig til Constantinopel. Egnen ved Neder-Donauen er yderst usund, Climaet hedt om Dagen, koldt om Natten; Kilderne udtørres let; Mangel paa godt Vand er heraf en naturlig følge; deraf opstaae da de Blodgange og Febersygdomme, som, i Tyrkekrigen, hvor Joseph den 2den hentede Spiren til sin Død, saa overordentligt svækkede de østerrigske Hære. Der gives to Hovedveie til Adrianopel og derfra til Constantinopel er Veien let; dog have begge deres særegne Vanskeligheder; den ene fører fra Jasse paa høire Bredde af Pruth over Bucharest og Giurgevo; paa denne Vei, som desuden er den længste, ere mange Floder at passere, som samtlige løbe i Donauen. Den anden Vei fører paa venstre Bredde af Pruth overGalatsch og Schumla. Nedenfor Galatsch flyder vel den her meget brede Donau, men derfra findes ei heller saamange Desileer til Schumla. De mange stærke Fæstninger langs med Donauen torde vel efter den nyere Krigsbrug, da man lader dem ligge og iagttage, for strax at trænge ind i Hjertet af Landet, ikke frembyde saa store Hindringer som forhen, thi i alle tidligere Tyrkekrige har den Tid, man bortødslede med deres Beleiring, forspildt Resultatet. J aaben Mark kæmper Tyrken slet, men desto bedre bag Volde og Mure. J Marken duer hans Fodfolk intet og imod godt Fodfolk, som opstilles i Masser, udretter hans fortrinlige Rytterie ikke lettelig noget, som tilstrækkelig maae ansees godtgjort ved det mærkelige Exempel, som Vaterlooslaget Tyrken kjender ogsaa heelt vel denne sin svage Side, han rykker aldrig frem i aaben Mark, uden at forskandse sig, var det end kun paa nogle Dage og bliver ofte hele Uger liggende, for at see, om man vil angribe ham. Et offensivt Slag leverer han yderst sieldent og hvo der vover et Defensiv Slag er firegange af fem den Overvundne, da han aldrig nøie kjender det Punct, paa hvilket han angribes. Hovedsagen er ikke at stille Cavalleriet blot, imod det tyrkiske Rytteries frygtelige Færdighed og dets fortreffelige Vaaben maae ridende Artillerie- og Jnfanterie-Masser tage det i Forsvar. Jmod Tyrkernes rasende Cavallerie-Attaker, maatte tidligere det russiske Jnfanterie dække sig ved spanske Ryttere, nu da Fodfolket er opstilt i store Masser, sætte disse, især ved Russernes bekiendte Standhaftighed, en uigjennemtrængelig Muur imod dem, men saameget mere vende disse Angreb sig ogsaa imod det fjendtlige Cavallerie. Det vil heraf sees, at en Fremtrængen imod Constantinopel paa den europæiske Landevei, uagtet den russiske Armees Styrke og fortreffelige Egenskaber, ei hører til de lette Foretagender; Russerne ere ikke heller nogensinde trængte længere frem end til Schumla; men naar russiske Tropper udskibes og lande paa hensigtsmæssige Puncter, naar russiske og persiske Hære rykke frem fra Asien, naar Oprør i det Jndre kommer til, saa vil Utilfredsheden i Constantinopel og en mægtig Diversion af Grækerne, selve uden Englands og Frankrigs Medvirkning maaskee snart give Krigen en afgjørende Vending. Magtpaaliggende er det imidlertid, at de russiske Tropper, naar de skulle passere Donauen, i Midten af Maj (?) medens Hede og Tørke endnu ei ere saa store, kunne naae Schumla, som ligger 2530 Mile fra Adrianopel og 4550 Mile, fra Constantinopel. Da der ingen ordentlige Veie findes imellem Schumla og Constantinopel og den høie Balkan Bjergstrækning ogsaa maa passeres paa denne Route, saa er Tiden kostbar, naar Krigen skal faae Ende i eet Feldttog. Opstand i Servien vilde meget begunstige Russernes Fremskridt og den militaire Operation, hvortil man vil kunne anvende alle græske Stridskræfter, vil, efterat Jbrahim Paschas Armee har forladt Morea, kunne blive offensiv. Det synes nu afgjort, at franske Tropper ville deeltage. I Havnen ved Toulon ligge Krigskibe af alle Slags beredte til at indtage 7200 Mand Jnfanterie, 400 Artillerister og 300 Arbeidere og Briggen Alcyone er allerede afgaaet til Morea med Jngenieurer, som skulle udsøge Leirpladser for Tropperne.